નવી દિલ્હીઃ ચૂંટણી પંચે આ વર્ષના અંતમાં રાજસ્થાન, મધ્યપ્રદેશ અને છત્તીસગઢમાં વિધાનસભા ચૂંટણી તથા આગામી વર્ષે થનારી લોકસભાની ચૂંટણીને ધ્યાનમાં રાખીને ચૂંટણી પ્રક્રિયાને વધારે સઘન બનાવવાની કવાયત શરુ કરી દીધી છે. ચૂંટણીપંચે વિધાનસભા કે લોકસભાની ચૂંટણીમાં મતદાન પ્રક્રિયા પૂર્ણ થવા સુધી EVM અને VVPAT મશીનોના ભંડારો કેન્દ્રની સુરક્ષામાં માત્રને માત્ર સશસ્ત્ર પોલીસબળોની તૈનાતી સુનિશ્ચિત કરવા કહ્યું છે.